als_Latn tur_Latn ron_Latn
Ish-kryeministri Sali Berisha doli ne konference për shtyp per te listuar argumentet kundër buxhetit për vitin 2015; kritika qe do t’i kishte bere ne parlament nëse opozita nuk do te ishte ne bojkot. Edhe pse ka pranuar se ky buxhet është me i madhi; për ish-kryeministrin buxheti i qeverise Rama është nje dështim dhe sipas tij projekton një te ardhme te erret për shqiptaret. Sipas Berishës, buxheti shkatërron mijëra vende pune, do te varfëroje shtresat me te varfra te shoqërisë, për me tepër ky buxhet do te jete përgjegjës edhe për kthimin e regjimit te vizave sepse shqiptaret po largohen pasivisht për shkak te varfërisë.
“Po pse do te trefishoje mjerimin, dhe do te shumëfishoje varfërinë sepse ky buxhet parashikon ngrirjen e pagave dhe pensioneve. Leva e dyte e fuqishme e varfërimit eshte rritja e çmimit te energjisë dhe leva e trete eshte ikja masive e investitorëve nga Shqipëria. Por per mister rrenimin nuk ka rendësi, mjafton qe fugat e tij shpirterore te shuhen me shkatërrimet dhe kjo eshte kënaqësia e tij”
Ish-kryetari i PD ka folur edhe per bojkotin ndaj parlamentit pa i zbutur tonet.
“Nuk them absolutisht se nuk do doja te ishim ne parlament, rrime jashtë parlamentit per kushte in extremis te krijuara nga nje mazhorance qe ka tejkaluar me sjelljen e saj çdo lloj standardi”
Ndërkaq pavarësisht kritikave ndaj liderit te mazhorances, Berisha ka vlerësuar si veprimin me te mire ne vitin e pare te qeverisjes se Edi Rames, ngritjen e çështjes se Kosovës ne Beograd.
“Te vetmen gje pozitive qe beri gjate nje viti është fakti qe ngriti çështjen e pavarësisë se Kosovës ne Beograd”
Por pavarësisht këtij vlerësimi, Berisha i ka qëndruar opinionit se vizita e Kryeministrit ishte e cunguar.
als_Latn als_Latn als_Latn als_Latn als_Latn als_Latn als_Latn